Diari Oficial de la Generalitat Valenciana


Sumari del DOGV 8166, del 09-11-2017 (2017/9965)

Extracte de la Resolució de 18 d'octubre de 2017, del vicerector d'Internacionalització i Cooperació, per la qual s'aprova la convocatòria del Programa internacional de mobilitat de la Universitat de València per al curs acadèmic 2018-2019.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8166

Data del DOGV
:   09-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9965


Data del document
:   14-10-2017

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 18 d'octubre de 2017, del vicerector d'Internacionalització i Cooperació, per la qual s'aprova la convocatòria del Programa internacional de mobilitat de la Universitat de València per al curs acadèmic 2018-2019. [2017/9965]  
BDNS (identif.): 369509.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran ser persones beneficiàries de les places de mobilitat d'aquesta convocatòria els estudiants i les estudiantes de la Universitat de València que complisquen els següents requisits en la data de finalització del període de presentació de sol·licituds:  
a) Estar matriculat/ada en estudis oficials de grau de la Universitat de València, tant en el moment de realitzar la sol·licitud com durant el període d'estada en la universitat de destinació. Queden exclosos d'aquesta convocatòria els estudiants matriculats en estudis de grau de la Facultat de Medicina i els estudiants matriculats en centres adscrits a la Universitat de València.  
b) Tenir superats en el corresponent pla d'estudis, a la finalització del curs acadèmic 2016-2017, un mínim de 42 crèdits.  
c) No haver sigut prèviament beneficiari/ària del Programa internacional en la Universitat de València, encara que fóra en altres estudis, excepte en el cas dels estudiants del programa doble titulació internacional.  
d) No ser beneficiari/ària en el curs 2018-2019 de qualsevol altre programa de mobilitat (SICUE o Erasmus Estudis), excepte el programa Erasmus Pràctiques sempre que siga en semestres diferents.  
e) Acreditar el nivell d'idioma exigit per a cada destinació.  
f) A banda dels requisits generals, els sol·licitants hauran de complir els requisits específics de les destinacions que sol·liciten, tant en el moment de realitzar la sol·licitud com durant el curs 2018-2019.  
  
Segon. Objecte  
Beques de mobilitat del Programa internacional de la Universitat de València per al curs 2018-2019.  
  
Tercer. Bases reguladores  
Es contenen en l'annex I de la convocatòria i es publiquen en el tauler d'anuncis de la Universitat de València (https://webges.uv.es/uvTaeWeb/) i en la pàgina web del Servei de Relacions Internacionals i Cooperació de la Universitat de València (http://www.uv.es/relint).  
  
  
Quart. Quantia  
La quantia de la beca depén de la destinació i la durada de l'estada, d'acord amb el quadre següent:  
Corea del Sud, 6.000 euros/estada semestral; 7.500 euros/estada anual.  
Japó, Xina, Taiwan i Austràlia, 5.000 euros/estada semestral; 6.500 euros/estada anual.  
Estats Units, Canadà i Rússia, 3.500 euros/estada semestral; 5.000 euros/estada anual.  
Amèrica Llatina, 2.500 euros/estada semestral; 3.500 euros/estada anual.  
L'ajuda és compatible amb ajudes atorgades per altres organismes públics o privats, sempre que aquestes altres ajudes no indiquen altra cosa.  
La concessió de la beca del Programa internacional de mobilitat no suposa l'exempció de taxes per serveis acadèmics en la Universitat de València, per la qual cosa els estudiants han de matricular-se abans de realitzar la seua estada del nombre de crèdits internacionals corresponents als crèdits que es cursaran a la universitat de destinació. Una vegada realitzada la matrícula en la Universitat de València, l'estudiant estarà exempt de pagar taxes acadèmiques en la universitat de destinació.  
  
Cinqué. Termini de presentació de sol·licituds  
El termini de presentació de les sol·licituds estarà obert entre el 13 i el 30 de novembre de 2017, ambdós inclosos.  
  
Sisé. Altres dades  
Les persones interessades presentaran la seua sol·licitud a través del portal Serveis Estudiant, en l'adreça electrònica https://webges.uv.es/uvPortalUVWeb/  
  
València, 14 d'octubre de 2017.- El vicerector d'Internacionalització i Cooperació, p. d. (DOGV 27.01.2017): Guillermo Palao Moreno.